**Az elszámolás során alkalmazott számítási eljárás, paraméterek**

**1. Elszámolás**

**1.1. Lakossági fogyasztók elszámolása**

**1.1.1. Hőmérséklet korrekció az alábbiak szerint történik:**

Szabadtéren elhelyezett gázmérő esetében ún. hőfok-kompenzátoros gázmérő kerül felszerelésre, amely mérő a hőmérsékletkorrekciót automatikusan elvégzi. Amennyiben nem hőfok-kompenzátoros gázmérő szabadtéren kerül elhelyezésre, úgy a hőmérséklet korrekció az elszámolás során a számítógépes rendszerben – az Országos Meteorológiai Szolgálat által megadott – 1 méteres mélységben mért talajhőmérséklet figyelembevételével kerül sor.

Zárt helyiségben elhelyezett gázmérő esetében hőmérsékletkorrekcióra nem kerül sor.

**1.1.2 A nyomáskorrekcióhoz két tényező kerül figyelembe vételre:**

− a gázmérőben lévő túlnyomás, mely lakossági fogyasztók esetében egységesen 25mbar,

− a felhasználási hely tengerszint feletti magassági szintjéhez tartozó barometrikus nyomásérték.

A fővárosban a tengerszint feletti magassági szintek meghatározására kerületenként került sor. Különböző magassági pontok esetén – figyelembe véve a gázszolgáltatási helyek elhelyezkedését - a Földhivatal által nyilvántartott, a Balti tengerhez viszonyított maximális és minimális magassági érték átlagát vesszük figyelembe az adott kerületre jellemző tengerszint feletti magassági érték meghatározásához. A vidéki településekre külön került megállapításra a tengerszint feletti magasság. A Budapest közigazgatási határain túlnyúló gázelosztó vezetékekkel ellátott felhasználási helyek tekintetében a legközelebbi fővárosi kerület magassági adatai a mérvadóak.

A kerületenkénti és településenkénti tengerszint feletti magassági adatokat a 2.2. pont tartalmazza.

A 100, a 200 és a 300 m tengerszint feletti magassági szintekhez rendelt barometrikus nyomásértékeket az Országos Meteorológiai Szolgálat naponként közli az MVM Főgáz Földgázhálózati Kft..-vel (a továbbiakban: Földgázelosztó). Az elosztói engedélyes az **elszámolási időszakra vonatkozó nyomáskorrekciós tényezőt** barometrikus nyomásérték **napi adataiból**, valamint a gázmérőben lévő túlnyomás értékéből (25 mbar) határozza meg.

Az elszámolási időszakra vonatkozó, négy tizedes pontosságú nyomáskorrekciós tényező a kibocsátott számlán külön rovatban feltüntetésre kerül. A 100, a 200 és a 300 m tengerszintre jellemző havi barometrikus nyomásérték és a nyomáskorrekciós tényező a Földgázleosztó honlapján közzétételre kerül és az elosztó ügyfélszolgálati irodájában megtekinthető.

**1.2. Nem lakossági fogyasztók elszámolása**

Amennyiben a felhasználási helyen a gázmérő nem rendelkezik olyan átszámító szerkezettel, amely a térfogat korrekciót automatikusan elvégzi, vagy a berendezés meghibásodik, a számításhoz szükséges adatok az alábbiak szerint kerülnek meghatározásra:

− barometrikus nyomás: a lakossági fogyasztókéval azonos módon;

− gázmérőben lévő túlnyomás: a mérési ponton felszerelt, hitelesített nyomásregisztráló adataiból, ennek hiányában a névleges üzemi nyomást figyelembe véve;

− gázmérőben lévő gázhőmérséklet: a mérési ponton felszerelt, hitelesített hőmérsékletregisztráló adataiból, ennek hiányában az Országos Meteorológiai Szolgálat által megadott, 1 méter mélységben mért talajhőmérséklettel;

− szuperkompresszibilitási tényező: a 0,1 bar nyomásánál nagyobb nyomáson üzemelő nem lakossági fogyasztóknál. Ez a tényező modellezi az ideális és a valóságos gáz közötti különbséget, amelynek számítását számítógépes program végzi a gáznyomás, gázhőmérséklet, a relatív sűrűség, a gáz nitrogén és széndioxid tartalma ismeretében, az OMH (2007. 01.01-től MKEH) HE 2/3-2001. sz. szabályzatában foglaltak szerint. A lakossági fogyasztóknál a szuperkompresszibilitási tényező értéke K=1.

Adattárolós térfogatkorrektorral rendelkező mérési rendszer esetében az elszámolás alapja az átszámító korrektor tárolóból kiolvasott, illetve a leolvasott gázmennyiség értéke.

Az átszámító korrektor meghibásodása esetén az OMH (2007. 01.01-től MKEH, jelenleg: Budapest Főváros Kormányhivatala Metrológiai és Műszaki Felügyeleti Főosztály) által elfogadott AGA NX 19 jelű számítási módszer előírásai szerint kerül a gáztechnikai normál m3 meghatározásra.

**2. A gáztechnikai normál állapotra való átszámítás metodikája**

2.1. A gáztechnikai normál állapotra való átszámítás képlete

A térfogat átszámítása gáztechnikai normál állapotra a következő összefüggés szerint

történik:

[gnm3]

ahol:

Vgn = gáztechnikai normál állapotra átszámított gáztérfogat (gnm3)

Vü = a gázmérő által mért üzemi állapotú gáztérfogat (m3)

Tgn = gáztechnikai állapotú gáz hőmérséklete 273,15 K (15 Cº)

To = a gáz hőmérséklete fizikai normál állapotban 273,15 K (0 Cº)

tü = a szolgáltatott gáz üzemi hőmérséklete (Cº)

Pgn = gáztechnikai állapotú gáz nyomása 1013,25 mbar

pü = gáz üzemi abszolút nyomása pü = pb+Δp (mbar)

 ahol: pb = a felhasználási helyen a mérési időszak barometrikus nyomásának átlaga (mbar)

 Δp = a felhasználási helyen a gázmérőben lévő túlnyomás

K = a kompresszibilitási tényező az ideális és valóságos gáz közötti eltérés mutatója

 (0 – 0,1 bar közötti nyomástartományban értéke K=1)

A nyomáskorrekciós tényezőt (Kny) a következő képlettel határozzuk meg:

 *Pb* + ∆*p*

 *Kny* = **-----------------**

 *Pgn*

2.2. Az elosztói működési terület átlagos tengerszint feletti magasságai

 **Budapest**

Kerület Magassági szint

1. 200 m
2. 300 m
3. 200 m
4. 100 m
5. 100 m
6. 100 m
7. 100 m
8. 100 m
9. 100 m
10. 100 m
11. 200 m
12. 300 m
13. 100 m
14. 100 m
15. 100 m
16. 200 m
17. 200 m
18. 100 m
19. 100 m
20. 100 m
21. 100 m
22. 200 m
23. 100 m

**Remeteszőlős** 300 m

**Egyéb tápiósági**

**települések** 100 m

**Pécel** 200 m

**Piliscsaba** 200 m

**Pilisjászfalu** 200 m